open-index/open-wikipedia-markdown huggingface dataset:
Sveta Trojica v Slovenskih goricah (općina)

**Općina Sveta Trojica v Slovenskih goricah** (slovenski: *Občina Sveta Trojica v Slovenskih goricah*) je jedna od **212** slovenskih općina od 2.100 stanovnika., administrativni centar općine je selo Sveta Trojica v Slovenskih goricah.
## Geografija
Općina Sveta Trojica v Slovenskih goricah prostire se na sjeveroistoku Slovenije, po Slovenskim goricama između Maribora i Murske Sobote na površini od 25.9 km², na kojoj leži 8 naselja. Ona je nastala 2006. odcjepljenjem iz dotadašnje Občine Lenart.

## Naselja Općine Sveta Trojica v Slovenskih goricah
Gočova, Osek, Spodnja Senarska, Spodnje Verjane, **[[Sveta Trojica v Slovenskih goricah]]**, Zgornja Senarska, Zgornje Verjane, Zgornji Porčič
## Reference

## Vanjske veze

* Službene stranice Općine Sveta Trojica v Slovenskih goricah
Pucnjava na Kent Stateu

**Pucnjava na Državnom univerzitetu Kent**, također poznata kao **ubistva na Kent Stateu** ili **masakr na Kent Stateu**, je incident koji se dogodio 4. maja 1970. godine na kampusu Državnog univerziteta Kent u američkoj državi Ohio za vrijeme demonstracija protiv eskalacije Vijetnamskog rata, i prilikom koga su smrtno stradala 4 studenta. Do njega je došlo nakon što je 30. aprila predsjednik Richard Nixon objavio početak američke vojne operacije u dotada službeno neutralnoj Kambodži, a što je širom Amerike izazvalo bijes radikalne ljevice koja je svoje najjače uporište imala na univerzitetima i koledžima. Već sljedeći dan su studenti počeli demonstrirati, a niz nasilnih incidenata je potakao lokalne vlasti da pozovu Nacionalnu gardu koja je 4. maja pokušala rastjerati demonstracije. Pripadnici Garde su na demonstrante, koji su ih prethodno gađali kamenjem, otvorili vatru. Pri tome je ispaljeno 67 metaka, pri čemu je 4 studenata ubijeno, a 9 ranjeno. Krvoproliće, dotada nezabilježeno na američkim univerzitetima, je imalo snažan efekt na američku javnost te je dodatno okrenulo protiv sve nepopularnijeg rata.

## Povezano
*Metež radnih kaciga

## Vanjske veze
* Kent State University May 4, 1970 Resource Page
Lenart (općina)

**Općina Lenart** (slovenski: *Občina Lenart*) je jedna od **212** slovenskih općina od 8.169 stanovnika., administrativni centar općine je grad Lenart v Slovenskih goricah.
## Geografija
Općina Lenart prostire se na sjeveroistoku Slovenije, po Slovenskim goricama istočno od Maribora, na površini od 62.1 km², na kojoj leži 22 naselja. 
## Naselja Općine Lenart
Črmljenšak, Dolge Njive, Gradenšak, Hrastovec v Slovenskih goricah, **[[Lenart v Slovenskih goricah]]**, Lormanje, Močna, Nadbišec, Radehova, Rogoznica, Selce, Spodnja Voličina, Spodnje Partinje, Spodnji Porčič, Spodnji Žerjavci, Straže, Šetarova, Vinička vas, Zamarkova, Zavrh, Zgornja Voličina, Zgornji Žerjavci
## Reference

## Vanjske veze

* Službene stranice Općine Lenart
Lenart v Slovenskih goricah

**Lenart v Slovenskih goricah** (njemački: *Sankt Leonhard in den Windischen Büheln*) je grad u Sloveniji od 3.078 stanovnika, on je i administrativni centar Občine Lenart.
## Geografija
Lenart v Slovenskih goricah leži udaljen oko petnaestak km istočno od Maribora u brdašcima Slovenskih gorica.
## Historija
Kao najstarije naselje u tom kraju spominje se Radehova, čiji su se stanovnici preselili kod crkve sv. Lenarta, jer je ona imala bolji položaj. To naselje izraslo ispred crkve, prvi put se spominje - 1196. Vrlo brzo je ispred crkve nastao sajam, pa je naselje 1332. dobilo pravo sajmovanja, odnosno postalo je trgovište, ta prava su mu potvrđena 1447.
Razvoj Lenarta ometale su Osmanske provale, ali i brojne epidemije i požari, tako da je 1790. imao 300 stanovnika. Njegova sudbima je često bila u uskoj vezi sa susjednim burgom - Hrastovec, i njegovim bogatim i uticajnim vlasnicima.
## Reference

## Vanjske veze

* Službene stranice Općine Lenart
Portaon

**Portaon** (), ponekad nazvan i **Partaon** ili **Portej**, ime je dve ličnosti u grčkoj mitologiji.

* **Portaon**, kralj Kalidona, bio je oženjen Euritom, koja mu je rodila brojno potomstvo. Njihovi su sinovi bili Enej, Agrije, Alkatoj, Melant i Leukopej, a imali su i kćer Steropu. Neka neimenovana robinja, a možda po drugima isto Eurita, rodila je Portaonu Argonauta Lakonta. Portaon je bio sin Epikaste i Agenora, koji je pak bio sin Pleurona, sina Etola, sina Endimiona. Sestra Portaonova bila je Demonike (u izvorima nazvana i Demodika).

* **Partaon**, sin Perifetov i unuk Niktimov, imao je sina Arista, ovaj sina Erimanta, ovaj sina Aron, a ovaj sina Psofida, koji je možda bio eponim grada Psofide na severozapadu Arkadije.

## Reference
Sveta Trojica v Slovenskih goricah

**Sveta Trojica v Slovenskih goricah** (njemački: *Heilige Dreifaltigkeit in den Windischen Büheln*) je selo u Sloveniji od 737 stanovnika, ono je i administrativni centar Občine Sveta Trojica v Slovenskih goricah.

Između 1952. - 1992. selo se zvalo bez pridjeva sveti - samo *Gradišče v Slovenskih goricah*.
## Geografija
Selo - Sveta Trojica v Slovenskih goricah leži 20 km istočno od Maribora u sredini Slovenskih gorica na nadmorskoj visini od 284 metara.
## Historija
Selo se isprva zvalo **Gradiše** kako je to zabilježeno 1419. Tek kada je dotadašnja drvena kapela sv. Duha, zamjenjena zidanom crkvom sv. Trojice između 1636. - 1640. selo se počelo nazivati po njoj. Od kraja 17. pa preko 18. vijeka to je bio vrlo popularni hodočasnički kraj, ali i raskrsnica tadašnjih puteva prema Mariboru, Ptuju i Radgoni.

Crkva je obnovljena između 1665. - 1667. nakon što su je - 1663.preuzeli radgonski augustinci. Gotovo je u potpunosti nanovo izgrađena između 1735. - 1740., tako da je prostor stare crkve ispao samo prezbiterij nove. 
## Reference

## Vanjske veze

* Službene stranice Općine Sveta Trojica v Slovenskih goricah
Kambodžanska kampanja

**Kambodžanska kampanja**, **upad u Kambodžu** ili **Kambodžanska invazija** je naziv za seriju ofanzivnih vojnih operacija koje su za vrijeme Vijetnamskog rata u proljeće i rano ljeto 1970. godine na području istočne Kambodže izvele južnovijetnamske i američke oružane snage u svrhu uništenja ili neutralizacije tamo smještenih snaga sjevernovijetnamske vojske i južnovijetnamskih komunističkih pobunjenika iz Nacionalnog fronta za oslobođenje Južnog Vijetnama (Viet Cong). U trenutku njenih pokretanja Kambodža je službeno bila neutralna u sukobu, ali su njenu teritoriju Sjevernovijetnamci i Viet Cong koristili kao baze za gerilske aktivnosti na teritoriju susjednog Južnog Vijetnama. Akcija je pokrenuta od strane američkog predsjednika Richarda Nixona u sklopu njegove politike vijetnamizacije rata, odnosno nastojanja da se, barem privremeno, južnovijetnamski režim osovi na noge i postane sposoban samostalno se suprotstaviti komunistima prije najavljenog američkog povlačenja. Operacije su se odvijale u kaotičnoj političkoj situaciji u samoj Kambodži, gdje je pro-američki premijer Lon Nol izveo puč i svrgnuo kralja Norodoma Sihanuka. Sjevernovijetnamske i Viet Congove jedinice nisu pružile neki značajniji otpor, nastojeći izbjeći kontakte s neprijateljem povukle su se daleko od granice. Usprkos toga, Nixon je kasnije Kambodžansku kampanju proglasio najvećim američkim vojnim uspjehom tokom rata; kao argument u prilog toj tvrdnji se često navodi ogromna količina zaplijenjenog oružja i materijala. Dugoročne, odnosno političke posljedice su međutim bile negativne po SAD i Nixona; to se odmah vidjelo u tome što su antiratno raspoloženi radikalno lijevi studenti na eskalaciju ratnih aktivnosti reagirali eskalacijom demonstracija koje je preraslo u nasilje, uključujući krvoproliće na Kent Stateu. Dio historičara vjeruje da je kambodžanska invazija, odnosno žrtve koje je izazvala među tamošnjim civilnim stanovništvom, narod u Kambodži okrenula prema Crvenim Kmerima te im omogućila pobjedu u građanskom ratu i dolazak na vlast četiri godine kasnije.

## Povezano
* Operacija Lam Son 719

## Izvori
Anton Janša

**Anton Janša** ili **Anton Janscha** kako su ga zapisivali Austrijanci (* Breznica, Žirovnica, Kranjska, 20. maj 1734. - † Beč, 13. septembar 1773.) bio je dvorski pčelar Marije Terezije i akademski slikar.
## Biografija
Zna se da je zajedno sa svoja dva brata Valentinom i Lovrom izuzetno puno crtao (uredili su si vlastiti atelje u roditeljskoj kući), pa su se premda nepismeni uputili u Beč i upisali na K & K Akademie der bildenden Künste in Wien, koju je Anton završio 1766. kao graver. Ali se Anton nije posveti slikarstvu, kao njegov brat Lovro koji je postao profesor na Akademiji, već svojoj drugoj puno većoj ljubavi - pčelama.

Od 1769. godine Janša radi kao dvorski pčelar, a godinu dana kasnije promoviran je za prvog carskog instruktora tog tada novog zanimanja. Nakon tog je do smrti obilazio po austrijskim zemljama i držao predavanja o uzgoju tih korisnih insekata.

Nakon smrti, Slovenski pčelari podigli su 1884. ploču na njegovoj rodnoj kući i stavili pod zaštitu kućicu sa svim njegovim košnicama. 
## Bibliografija
* Abhandlung vom Schwärmen der Bienen (Wien 1771)
## Izvori

## Vanjske veze

Anton Janša
Evropeidna rasa

**Evropeidna rasa** (**kavkazoidna rasa**) je prema nekadašnjoj, a danas uglavnom odbačenoj rasnoj podeli, jedna od triju glavnih ljudskih rasa, uz negroidnu i mongoloidnu. Autohtono je rasprostranjena u Evropi, severnoj Africi, severnoj Indiji i jugozapadnoj Aziji, a alohtono u Americi, Australiji i južnoj Africi.

Glavne fizičke značajke ove rase su svetla ili mrka koža, ravna, meka ili talasasta kosa, razijena tercijarna kosmatost, tanke usne i uzak nos. Boja kose i očiju varira od svetlih do tamnih nijansi.

U modernijim klasifikacijama, evropeidnu ili kavkazoidnu rasu zamenjuje pojam "belci" ili "bela rasa", te se uglavnom rabi kod samoidentifikacije u popisima stanovništva nekih država poput Sjedinjenih Američkih Država, Kanade, Ujedinjenog Kraljevstva i Južnoafričke Republike. Tu su praksu odbacile mnoge države, poput Nemačke, Australije, Argentine, i Kolumbije, gde se u popisima ne postavljaju pitanja rase ili boje kože.

## Povezano
* Arijevska rasa
* Mongoloidna rasa
* Negroidna rasa
* Austroloidna rasa
* Kapoidna rasa

## Reference

## Literatura

* Mastilo, Natalija (2005): *Rečnik savremene srpske geografske terminologije*, Geografski fakultet, Beograd
* 
* 
* 
* 
* 
* 
* 
* 
* Johann Friedrich Blumenbach, *On the Natural Varieties of Mankind* (1775) – the book that introduced the concept
*  – a history of the pseudoscience of race, skull measurements, and IQ inheritability
*  – a major reference of modern population genetics
* 
* 
* 
* 
*
Transmembranski domen ABC transportera

**Transmembranski domen ABC transportera** je glavna transmembranska strukturna jedinica ATP-vezujućeg kasetnog transportera koja se sastoji od šest transmembranskih domena. Mnogi članovi ABC transporterske familije () imaju dva takva regiona.

## Potfamilije
* Sulfatni ABC transporterski permeazni protein 2 
* Fosfatni transporterski sistem, permeazni protein 2 
* Transporter fosfonatnog preuzimanja 
* Nitratna transportna permeaza 
* NifC-slični ABC-tip porter 
* Fosfatni ABC transporter, permeazni protein PstC 
* Molibdatni ABC transporter, permeazni protein 
* Niklov ABC transporter, permeazna podjedinica NikB 
* Niklov ABC transporter, permeazna podjedinica NikC 
* Ektoin/hidroksiektoinski ABC transporter, permeazni protein EhuD 
* Ektoin/hidroksiektoinski ABC transporter, permeazni protein EhuC 

## Ljudski proteini koji sadrže ovaj domen
ABCB1; ABCB10; ABCB11; ABCB4; ABCB5; ABCB6; ABCB7; ABCB8;
ABCB9; ABCC1; ABCC10; ABCC11; ABCC12; ABCC13; ABCC2; ABCC3;
ABCC4; ABCC5; ABCC6; ABCC8; ABCC9; CFTR; TAP1; TAP2; TAPL;

## Reference

## Vanjske veze
* ABC transporter integral membrane type-1 domain in PROSITE
Dornava (naselje)

**Dornava** (njemački: *Dornau*) je gradić u Sloveniji od 1.245 stanovnika, on je i administrativni centar Občine Dornava.
## Geografija
Dornava leži udaljena oko 7 km istočno od Ptuja u ravnici Ptujskog polja.
## Historija
Za sudbinu mjesta bio je izuzetno važan barokni dvorac Dornava pri Ptuju, koji leži nešto izvan mjesta na rijeci Pesnici. Njega su 1700. izgradili grofovi Saueri, nakon tog je često mjenjao vlasnikw. Drugi značajni objekt je crkvica sv. Doroteje, izgrađena još 1519. iz koje je vremenom izrasla župa sv. Doroteje 1965.
## Reference

## Vanjske veze

* Službene stranice Općine Dornava
Sulfonilureja

**Sulfonilurejni** (UK: **sulphonylurea**) derivati su klasa antidijabetesnih lekova koja se koristi u lečenju dijabetes melitusa tipa 2. Oni deluju putem povišavanja otpuštanja insulina iz beta ćelija u pankreasu.

## Lekovi u ovoj klasi

### Prva generacija
* Karbutamid
* Acetoheksamid
* Hlorpropamid
* Tolbutamid
* Tolazamid

### Druga generacija
* Glipizid
* Gliklazid
* Glibenklamid (Gliburid)
* Glibornurid
* Glihidon
* Glizoksepid
* Gliklopiramid
* Glimepirid

Glimepirid se klasifikuje kao druga generacija, ili kao treča.

## Hemija
Sve sulfonilureje sadre centralnu *S*-fenilsulfonilurejnu strukturu () sa *p*- supstituentom na fenilnom prstenu (**R**) i raznim grupama na urejnom *N*′ kraju (**R<sub>2</sub>**).

## Reference
Dornava (općina)

**Općina Dornava** (slovenski: *Občina Dornava*) je jedna od **212** slovenskih općina od 2.582 stanovnika., administrativni centar općine je gradić Dornava.
## Geografija
Općina Dornava prostire se na sjeveroistoku Slovenije, po Ptujskom polju istočno od Ptuja, na površini od 28.4 km², na kojoj leži 12 naselja. 
## Naselja Općine Dornava
Bratislavci, Brezovci, **[[Dornava (naselje)|Dornava]]**, Lasigovci, Mezgovci ob Pesnici, Polenci, Polenšak, Prerad, Slomi, Strejaci, Strmec pri Polenšaku, Žamenci
## Reference

## Vanjske veze

* Službene stranice Općine Dornava
Valkerov motiv

**Valkerov A** i **Valkerov B** motivi su proteinske sekvence. Njih je zapazio Valker u proteinima koji vezuju ATP 1982. godine.
 
## Valkerov A motiv
**Valkerov A motiv**, takođe poznat kao Valkerova petlja ili P-petlja (fosfat-vezujuća petlja), je proteinski motiv sa obrascem GXXXXGK(T/S), gde G, K, T i S označavaju glicin, lizin, treonin i serin, a X označava bilo koji aminokiselinu. On je ATP ili GTP vezujući motiv prisutan u mnogim proteinima koji vezuju nukleotide. Lizinski (K) ostatak Valkerovog A motiva ima presudni značaj za vezivanje nukleotida. To je petlja bogata glicinom kojoj prethodi beta ravni i kojoj sledi alfa heliks. Ona formira interakcije sa fosfatnom grupom nukleotida i sa jonom magnezijuma, koji koordinaciono vezuju β- i γ-fosfate.

Valkerov A motiv je najbolje poznat po njegovom prisustvu u proteinima koji vezuju nukleotide, ali je isto tako prisutan i u mnoštvu proteina sa raznovrsnim funkcijama, kao što su alfa i beta podjedinica ATP sintaze, miozin, transducin, helikaze, kinaze i RecA.

## Valkerov B motiv

** Valkerov B motiv** je strukturni motiv proteina sa obrascem (R/K)XXXXGXXXXLhhhhD, gde R, K, G, L i D označavaju ostatke arginina, lizina, glicina, leucina, i aspartičke kiseline, X predstvalja bilo koju od 20 standardnih aminokiselina, a h označava hidrofobnu aminokiselinu. Prema nekim skorijim nalazima konsenzus sekvenca ovog motiva je hhhhDE, gde E označava glutamatni ostatak. Aspartat i glutamat takođe formiraju deo DEAD/DEAH motiva nađenog u helikazama. Aspartatni ostatak se koordinira sa jonom magnezijuma, a glutamat je esencijalan za ATP hidrolizu.

Sekvence ovog motiva je veoma promenljiva, tako da su jedina nepromenljiva svojstva negativno naelektrisani ostaci nakon niza glomaznih, hidrofobnih aminokiselina.

## Reference

## Vanjske veze
* Valkerov A motiv, PS00017
* DEAD kutija, PS51195
Spodnji Duplek

**Spodni Duplek** (njemački: *Täubling*) je gradić u Sloveniji od 1.480 stanovnika, on je i administrativni centar Občine Duplek.
## Geografija
Spodni Duplek leži udaljen 10 km jugoistočno od Maribora na cesti za Ptuj, pored lijeve obale Drave na rubu Slovenskih gorica.
## Historija
Čitav taj kraj bio je za ranog srednjeg vijeka feud salzburgške nadbiskupije, a od 13. vijeka feud porodice Vurberk, koja je tu podigla svoj istoimeni burg - Vurberk. Ništa se specijalnog nije događalo u tom selu, osim što je podignuta župna crkva sv. Martina, koja se prvi put spominje - 1410. Njen današnji izgled potječe iz 1782. kad ju je potpuno prezidao i preuredio Janez Nepomuk Fuchs, predsjednik tadašnjeg mariborskog ceha zidara. Sve do sredine 20. vijeka brojni stanovnici tog periferijskog mariborskog naselja bavili su se splavarenjem po Dravi, i po tom bili poznati.
## Reference

## Vanjske veze

* Službene stranice Općine Duplek
Rat iscrpljivanja

**Rat iscrpljivanja** ( *Ḥarb al-Istinzāf*,  *Milhemet haHatashah*) je bio naziv za seriju oružanih sukoba između Izraela na jednoj, i koalicije arapskih država na čelu sa Egiptom koji se vodio od 1967. do 1970. Predstavljao je nastavak Šestodnevnog rata, odnosno nastojanje egipatskog predsjednika Nasera da kroz ograničenu vojnu aktivnost - artiljerijske i zračne napade, odnosno prepade komandosa - natjera Izraelce da se povuku, odnosno počnu pregovore o povlačenja sa Sinaja. Egipćanima, kojima je najvrijedniji dio vojnih efektiva bio uništen u Šestodnevnom ratu, vojnu pomoć su pružali Sovjeti šaljući ne samo najsuvremenije oružje, nego i pilote koji su sudjelovali u akcijama. Dodatni pritisak na Izrael su, koristeći sličnu strategiju, provodili Sirijci te borci PLO-a iz baza u Jordanu. Rat je završio Naserovom smrću, a koga je naslijedio Anwar el Sadat, daleko skloniji Rogersovom planu, odnosno mirovnom prijedlogu iza koga je stajala američka administracija. Rat iscrpljivanja, u kome su Izraelci pretprili manje gubitke u odnosu na Arape, nije doveo do promjena teritorija, ali se smatra da je imao određene posljedice - Egipćani su njime djelomično povratili razbijeno samopouzdanje, dok su Izraelci postali previše uvjereni u neprobojnost svojih položaja na Sinaju; to će igrati značajnu ulogu u događajima koji će dovesti do Jomkipurskog rata.

## Reference

## Vanjske veze

* War of Attrition, 1969–1970 , ACIG, retrieved January 2, 2007
* 40 Years Since The War of Attrition
Jordanski građanski rat

**Jordanski građanski rat**, u arapskom svijetu kasnije poznat kao **Crni septembar** (; *[[aylūl]] al-[[aswad (name)|aswad]]*) bio je oružani sukob između jordanske vlade na čelu sa kraljem Huseinom na jednoj, i palestinskih paravojnih formacija okupljenih oko PLO na drugoj strani, koji se vodio od 1970. do 1971. godine. Glavni uzrok mu je bio masovni egzodus Palestinaca u Transjordaniju tokom prvih decenija Arapsko-izraelskog sukoba, pri čemu su izbjeglice pod vodstvom PLO stvorile svojevrsnu državu u državi. Radikalni elementi u PLO, prvenstveno marksistički orijentirani su to nastojali iskoristiti kako priliku za obaranje Huseina, koga su, iako im je dao utočište, smatrali pro-zapadno orijentiranim i spremnim za kompromis sa Izraelom. Sukob je eskalirao u septembru 1970. nakon niza incidenata između palestinskih militanata i jordanskih snaga sigurnosti. Husein je, koristeći nadmoć u oružju i opremi, relativno brzo uspio ovladati zemljom i protjerati Palestince u zabačene planine na sjeveru zamlje, a također je odbio kratkotrajnu sirijsku invaziju koja je trebala pomoći Palestincima. Sukob je na neko vrijeme prekinut primirjem, prije nego što se obnovio u proljeće 1971. godine. Tada su Palestinci konačno poraženi i prisiljeni novo utočište pronaći u Libanonu. Crni septembar je imao značajne posljedice na Bliski istok - prije svega u tome što je radikalizirao Palestince, čija je zloglasna teroristička grupa dobila ime Crni septembar, te kasnije doveo do Libanonskog građanskog rata; u Siriji je neuspjeh intervencije jedan od tamošnjih čelnika Hafez el-Asad iskoristio kako bi u Korektivnom pokretu svrgnuo svog suparnika Salaha Jadida i uspostavio svoju vlast.

## Reference

## Vanjske veze
* Jordanian Removal of the PLO (globalsecurity.org)
* Terror in Black September (David Raab)
* Hussein – the Guerrilla Crisis  Country Studies at the U.S. Library of Congress, alt. http://countrystudies.us/jordan/14.htm
* Black September: Tough negotiations 1 January 2001 (BBC)
* 1970 – Black September (HistoryCentral)
* Black September, The PLO's attempt to take over Jordan in 1970  (Uria Shavit, Ha'aretz Newspaper, May 28, 2002)
* Black September in Jordan 1970–1971 (onwar.com)
* Hussein of Jordan: The Bloody King of Black September  (Revolutionary Worker #995, February 21, 1999)
* Impact of 'Black September' on American strategy in the Middle East (especially Chapter 3)'''
* Уроки черного сентября. Дан Михаэль. 
* Matheson, Gemma (2010), The Significance of Black September , Clio History Journal. Retrieved 2010-12-20. 
* "PLO: History of a Revolution – Black September" by Al-Jazeera
Crni septembar (razvrstavanje)

**Crni septembar** ili **Crni rujan** može označavati:
* Crni septembar, palestinska teroristička organizacija;
* Jordanski građanski rat, oružani sukob koji je započeo u septembru 1970. i po kome je grupa dobila ime.
Crni septembar

**Crni rujan** je bio naziv palestinske terorističke grupe, koja je svoj naziv "Crni rujan" uzela iz Građanskog rata u Jordanu 1970. Grupa je najviše poznata po Münchenskom masakru tijekom ljetnih Olimpijskih igara 1972. u Münchenu. kada je osam članova te grupe 5. rujna uzela za taoce jedanaest izraelskih sportaša i kasnije ih sve ubila.
 
Prvi atentat grupa provodi već u studenom 1971. kada su četiri mladića ubila jordanskog premijera Wasfi Tala u Kairu. Kada su uhićeni od stane egipatske policije odmah priznaju da su članovi "Crnog rujna". Nedugo zatim slijede još dva atentata. U prosincu iste godine veleposlanik Jordana u Londonu u zadnji tren uspijeva izbjeći atentat. Kasnije su članovi Crnog rujna ubjedili dvije Engleskinje da sa sobom unesu radio-aparat na zrakoplov koji je letio na relaciji Rim i Tel Aviv. Ispostavilo se da je "radio-aparat" bila bomba koja je eksplodirala kada je zrakoplov bio u zraku. Pilot je ipak uspio prizemljiti zrakoplov u zračnoj luci u Rimu.

Grupa je poslije atentata u Olimpijskom selu u Münchenu bila na udaru izraelske tajne službe Mossada. Veći dio pripadnika "Crnog rujna" likvidiran je po različitim europskim gradovima tokom Operacije Božji gnjev. Za te likvidacije smatra se odgovornim specijalna jedinica u okviru Mossada, Caesarea.

## Vanjske veze
* TIME, 18. rujna 1972.; Black September's Ruthless Few
Sulfonilurejni receptor

U polju molekularne biologije, **sulfonilurejni receptori** (**SUR**) su membranski proteini koji su molekulske mete sulfonilurejne klase antidijabetičkih lekova, čiji mehanizam dejstva je da pospešuju oslobađanje insulina iz pankreasnih beta ćelija. Specifičnije, SUR proteini su podjedinice unutrašnje-ispravljajućih kalijumskih jonskih kanala Kir6.x (6.1 i 6.2). Asocijacijom četiri Kir6.x i četiri SUR podjedinice se formira jonsko provodni kanal, koji se obično naziva K<sub>ATP</sub> kanal.

Postoje tri forme sulfonilurejnog receptora, SUR1 kodiran *ABCC8* genom i SUR2A i SUR2B koji su splajsne varijante jednog *ABCC9* gena.

## Funkcija
Primarna funkcija sulfonilurejnog receptora je da je senzor intracelularnih nivoa nukleotida ATP i ADP. On u responsu na njihove promene posreduje otvaranje ili zatvaranje asociranog Kir6.x kalijumskog kanala. Stoga KATP kanal prati energetski balans unutar ćelije.

U zavisnoti od tkiva u kome je KATP kanal izražen, promena membranskog potencijala može da inicira niz različitih ćelijskih promena. Na primer, u pankreasnim beta ćelijama, visoki nivoi glukoze dovode do povišene produkcije ATP, koji se zatim vezuje za KATP kanal, što dovodi do zatvaranja kanala. Povišenje membranskog potencijala otvara kalcijumske kanale zavisne od napona, čime se povišava intracelularna koncentracija kalcijuma, što dovodi do eksocitoze insulina.

Pod cerebralnim ishemijskim uslovima SUR1, regulatorna podjedinica KATP- i NCCa-ATP-kanala, je izražena u neuronima, astrocitima, oligodendrocitima, endotelijalnim ćelijama i reaktivnim mikroglijama. SUR1 doprinosi poboljšanom ishodu životinjskih modela moždanog udara putem prevencije moždanog oticanja i poboljšane neurozaštite.

## Reference

## Vanjske veze
*
Duplek (općina)

**Općina Duplek** (slovenski: *Občina Duplek*) je jedna od **212** slovenskih općina od 6.746 stanovnika., administrativni centar općine je gradić **[[Spodnji Duplek]]**.
## Geografija
Općina Duplek prostire se na sjeveroistoku Slovenije, jugoistočno od Maribora, po Slovenskim goricama na površini od 40 km², na kojoj leži 10 naselja. 
## Naselja Općine Duplek
Ciglence, Dvorjane, Jablance, Spodnja Korena, **[[Spodnji Duplek]]**, Vurberk, Zgornja Korena, Zgornji Duplek, Zimica, Žikarce.
## Reference

## Vanjske veze

* Službene stranice Općine Duplek
Žetale (općina)

**Općina Žetale** (slovenski: *Občina Žetale*) je jedna od **212** slovenskih općina od 1.340 stanovnika., administrativni centar općine je selo **[[Žetale]]**.
## Geografija
Općina Žetale prostire se na sjeveroistoku Slovenije, jugoistočno od Ptuja, u brdovitim Halozama pored hrvatske granice na površini od 38 km², na kojoj leži 5 naselja. 
## Naselja Općine Žetale
Čermožiše, Dobrina, Kočice, Nadole, **[[Žetale]]**
## Reference

## Vanjske veze

* Službene stranice Općine Žetale
Žetale

**Žetale** (njemački: *Schiltern*) je selo u Sloveniji od 401 stanovnika, ono je i administrativni centar Občine Žetale.
## Geografija
Žetale leže udaljene oko 22 km jugoistočno od Ptuja u brdovitim Halozama pored hrvatske granice.
## Historija
Žetale su prvi put dokumentirane 1228. kao selo koje je njegov dotadašnji feudalac Gotschak, prodao nekom Hartridu iz Ptuja, nakon tog zabilježene su i 1330. u vezi nekog sudskog spora.

Tokom 15. vijeka selo se zvalo *Mihaelova vas* (Mihaelovo selo), po župnoj crkvi sv. Mihaela izgrađenoj oko 1420. Zna se da su ga 1669. tadašnji vlasnici ptujski franjevci prodali grofu Petru Curtu iz Rogatca, kao i to da je prva škola počela djelovati 1812.

Velika promjena za kraj bio je dolazak željeznice - 1903. jer su odtad seljaci mogli prodavati svoje proizvode po većim gradovima.
Nakon 1945. pored sela na lokalitetu Pletarna v Dobrini radio je kamenolom. 
## Reference

## Vanjske veze

* Službene stranice Općine Žetale
Demodika

**Demodika** () je ime nekoliko ličnosti iz grčke mitologije:

* Demodika, kći Agenora, takođe ponekad poznata kao Demonika.

* Demodika (poznata i kao Gorgopida, Temista ili Bijadika), druga žena Kreteja ili Atamanta, pokušala je da zavede Firksa i, kad nije uspela, lažno ga je optužila za silovanje, zbog čega je on pobegao iz očeva kraljevstva.

* Demodika, kći Reksimaha iz Tegeje. Pošto se odužio rat koji je Tegeja vodila s Fenejom, dva su se grada dogovorila da ga sukob okončaju tako što će odabrati po trojicu braće iz svakoga grada i pustiti da direktna borba između te dve grupe braće odluči o ishodu i pobedniku celog rata. Tegejani su odabrali tri Reksimahova sina, braću Demodikinu, a Fenejani su u borbu poslali tri Demostratova sina, od kojih je jedan, Demodik, bio zaručen za Demodiku. U tom okršaju poginula su dva Reksimahova sina, ali je treći, Kritolaj, nadmudrio svoje protivnike tako što se pretvarao da beži od njih, a zatim ih je usmrtio jednog po jednog nakon što su oni krenuli u poteru za njim. Tako je Kritolaj osigurao pobedu Tegeji. No, Demodika je, umesto da s ostalim Tegejanima proslavlja pobeduk, tugovala za svojim zaručnikom, Demodikom, pa ju je Kritolaj ubio smatrajući da ne iskazuje dovoljno rodoljublja. Njegova majka optužila ga je za ubistvo, ali je bio oslobođen te optužbe.

* Demodika iz Lidije, kći Leukoteje i oca čije ime u rukopisu nedostaje. Tokom proslave Afroditina praznika silovao ju je vlastiti brat Paktol, koji je u mraku nije prepoznao; shvativši šta je uradio, bacio se u reku Hrisoroju, koja je otada poznata kao reka Paktol.

* Demodika, koja je Skamandru rodila Koribanta. Njen sin je slučajno video boginju Reju dok vrši neki obred u okviru svetih misterija; pošto mu je boginja pomutila pamet, pobegao je i pau u reku Ksanto, koja je tada ponela i ime Skamandar.

* Demodika, jedna od devojaka žrtvovanih Minotauru.

## Reference
Biskaja

**Provincija Biskaja** (službeno baskijski *Bizkaia*, ili španjolski: *Vizcaya*) je jedna od tri provincije Autonomne zajednice - Baskije, koja se nalazi na sjeveru Španjolske.

## Geografija

Provincija Biskaja prostire se na površini od 2,217 km², u kojoj živi 1,148,302 stanovnika. Sa sjevera graniči sa Biskajskim Zaljevom sa sjeverozapada sa Kantabrijom sa jugozapada sa 
Provincijom Burgos a sa juga i istoka sa baskijskim provincijama Álava i Gipuzkoa.

Po unutrašnjosti provincije dominira dolina rijeke Nervión, okružena planinama Kantabrijskog gorja (Oiz 1.025 m, Aitzgorri 1.544 m).
To je ruralni kraj u kom se uz stočarstvo uzaja kukuruz) i jabuke, poznat diljem Španjolske po svom cideru. I kraj između Santandera i Burgosa na istoku, koji je nekad bio slavan po željezu danas je poznat po stočarstvu i pašnjacima.

Raspršenih farmi ima po cijeloj provinciji po izoliranim selima (caseria).

U kraju duž obale Biskajskog zaljeva, na sjeveru, poznatom po visokim klifovima i dubokim estuarijima (ríasima), su turizam i ribarstvo glavne privredne grane, a najveće ribarske luke su Bermeo i Ondárroa.

## Historija

Negdje od 4. vijeka to je bio plemenski teritorij Baska sve do 1379. kad je postao leno Krune Kastilje. Monarsi tog kraljevstva i kasniji španjolski vladari imali su svako malo probleme sa Baskima koji se nikako nisu mogli pomiriti sa gubitkom nezavisnosti. Zbog tog su im poveljama stalno odobravana i proširivana prava na 
samoupravu. Vrhunac tog procesa bio je Ekonomski sporazum iz 1925, koji je poništen nakon pobjede nacionalista 1937.  
Baskima su prava vraćena tek 1980. kad je Biskaja zajedno sa Álava, Gipuzkoa postala jedna od tri komponente Autonomne Zajednice Baskije.

## Privreda

Administrativni centar provincije je grad Bilbao, snažan industrijski centar i velika luka, poznat po proizvodnji željeza, čelika i kemikalija.
On je i financijski centar te provincije poznate po rudarstvu i najvećim rezervama ruda u Španjolskoj.
Za ekonomiju Biskaje značajna je i proizvodnja električne energije.

Nedaleko od Bilbaa leži Guernika, simbol baskijskog otpora i žrtve, koja je postala motiv Istoimene slike Pabla Picassa - kog je taj masakr nad nedužnim civilima za španjolskog građanskog rata, potaknuo da je naslika.

## Reference

## Vanjske veze

* ''Bizkaia''
Molibdat

U hemiji **molibdat** je jedinjenje koje sadrži oksoanjon sa molibdenom u njegovom najvišem oksidacionom stanju od 6. Molibden može da formira veoma veliki opseg takvih oksoanjona koji mogu da budu diskretne strukture ili polimerne produžene strukture, mada je ovaj drugi oblik prisutan samo u čvrstom stanju. Veći oksoanjoni su članovi grupe jedinjenja zvanih polioksometalati, i pošto oni sadrže samo jedan tip metalnih atoma često se nazivaju izopolimetalatima. Diskretni molibdenski oksoanjoni pokrivaju opseg veličina od najjednostavnijeg MoO42, prusutnog u kalijum molibdatu do ekstremno velikih struktura prisutnih u izopoli-molibdenskom plavom koje sadrži na primer Mo atoma. Svojstva molibdena su različita od drugih elementa šeste grupe. Hrom formira samo hromate, CrO42, Cr2O72, Cr3O102 i Cr4O132 jone koji su svi bazirani na tetrahedralnom hromu. Volfram je sličan molibdenu i formira mnoštvo volframata koji sadrže 6 koordinatni wolfram.

## Primeri molibdatnih anjona
Primeri molibdatnih oksoanjona su:

* diskretni MoO42−, u e.g. Na<sub>2</sub>MoO<sub>4</sub> i mineralu povelit, CaMoO4;

* diskretni Mo2O72− u tetrabutilamonijum soli i polimerni Mo2O72− u amonijum soli;

* polimerni Mo3O102− u etilendiaminskoj soli;

* polimerni Mo4O132− u kalcijumskoj soli;

* polimerni Mo5O162− u anilinijumu, (C6H5NH3)+ salt;

* diskretni Mo6O192−(heksa-molibdat) u tetrametulamonjium soli;

* diskretni Mo7O246− u amonijum molibdatu, (NH4)6Mo7O24.4H2O;

* Mo8O264− u trimetilamonijum soli.

Imenovanje molibdata generalno sledi konvenciju prefiksa koji pokazuje broj prisutnih atoma Mo. Na primer, *dimolibdat* za 2 atoma molibdena; *trimolibdat* za 3 atoma molibdena, etc.. U nekim slučajevima se oksidaciono stanje dodaje kao sufiks, kao u *pentamolibdat(VI)*. Heptamolibdatni jon, Mo7O24 6−, se često naziva "paramolibdat".

## Reference
Hroničan

Termin **hroničan** ima više značenja:
* Hroničan (medicina), dugotrajna bolest
* Hronična toksičnost, supstanca sa toksičnim dejstvom nakon kontinuiranog ili višestrukog izlaganja
Grand mal

**Grand mal** je vrsta epilepsije kod koje se obično javljaju aura, i neobične senzacije kratko vreme pre napada. Za sâm napad su karakteristični: nagli gubitak svesti, padanje na pod, izbijanje pene na ustima, privremeno zaustavljanje disanja usled čega lice postaje cijanotonično, ubrzani rad srca, povišen pritisak, ritmičke konvulzije udova, lica i čitavog tela, a nekad i mokrenje. Posle napada, bolesnik pada u dubok san. „Veliki epileptički napad“ je najčešća i najpoznatija vrsta epileptičkih napada, koja se, prema savremenoj međunarodnoj klasifikaciji psihijatrijskih bolesti, svrstava u generalizovane konvulzivne napade.

## Reference

## Vanjske veze
*
Amonijum molibdat

**Amonijum molibdat** se može odnositi na:
* Amonijum ortomolibdat, (NH4)2MoO4
* Amonijum heptamolibdat, (NH4)6Mo7O24, obično se sreće u obliku tetrahidrata
Hroničan (medicina)

**Hronična bolest** je bolest ili drugi zdravstveno stanje koje ina perzistentnu ili dugotrajnu prirodu. Termin *hroničan* se obično primenjuje kad tok bolesti traje više meseci. Primeri rasprostranjenih hroničnih bolesti su astma, kancer, dijabetes i SIDA.

U medicini u kontrastu sa hroničnim bolestima stoje akutne bolesti. Hronični tok bolesti se razlikuje od rekurentnog toka. Rekurentne bolesti relapsiraju u više navrata, sa periodima remisije između relapsa.

## Reference

## Povezano
* Akutni (medicina)
* Hronični bol

## Vanjske veze
* Center za kontrolu hroničnih bolesti
* Hronična bolest
Zavrč (općina)

**Općina Zavrč** (slovenski: *Občina Zavrč*) je jedna od **212** slovenskih općina od 1.740 stanovnika., administrativni centar općine je selo **[[Zavrč]]**.
## Geografija
Općina Zavrč prostire se na sjeveroistoku Slovenije, istočno od Ptuja, po zapadnom kraju brdovitih Haloza pored hrvatske granice na površini od 19.3 km², na kojoj leži 9 naselja. 
## Naselja Općine Zavrč
Belski Vrh, Drenovec, Gorenjski Vrh, Goričak, Hrastovec, Korenjak, Pestike, Turški Vrh, **[[Zavrč]]**
## Reference

## Vanjske veze

* Službene stranice Općine Zavrč
Zavrč

**Zavrč** (njemački: *Sauritsch*) je selo u Sloveniji od 81 stanovnika, ono je i administrativni centar Občine Zavrč.
## Geografija
Zavrč leži udaljen oko 18 km istočno od Ptuja, gotovo na samoj hrvatskoj granici u brdima vinorodnih Haloza iznad rijeke Drave.

U selu se nalazi granični prijelaz, carina i policijska stanica.
## Historija
Zavrč je prvi put dokumentiran pod njemačkim imenom **Saurig** (Sauritsch) - 1430. kao sjedište istoimene župe. 
To da je postao samostalna administrativna jedinica pogodovalo je i to što ga je dotašnji feudalni gospodar, izdvojio i prodao kao samostalni feud 1542. Gotovo sve do nedavno, pored sela ležao je od početka 17. vijeka dvorac u kojem je od 1850. bilo sjedište administracije toga kraja.
## Reference

## Vanjske veze
* Službene stranice Općine Zavrč
Drugi indijsko-pakistanski rat

**Drugi indijsko-pakistanski rat** ili **Drugi kašmirski rat** bio je oružani sukob koji se u ljeto 1965. godine vodio između Indije na jednoj, i Pakistana na drugoj strani. Uzrok je bio u neriješenim graničnim sporovima nastalim tokom podjele Indije, odnosno oko Kašmira, koji je 1947-48. bio predmetom ranijeg rata. Povod za izbijanje sukoba je bila Operacija Gibraltar, odnosno slanje pakistanskih gerilaca u indijsku državu Jammu I Kashmir sa ciljem da među tamošnjim većinski muslimanskim stanovništvom podignu ustanak i pripoje tu državu Pakistanu. Nakon neuspjeha gerilaca, Pakistan je u Kašmir poslao regularne snage koje su, nakon nekog vremena, počele potiskivati Indijce; to je indijsku vladu natjeralo da otvori južni front, odnosno otpočne ofanzivne operacije u Pendžabu na indijsko-pakistanskoj granici. To je dovelo do intenzivnih borbi u kojima su obje strane koristile ratni zrakoplovstvo i oklopne jedinice, a koje su imale promjenljivog uspjeha. Nakon mjesec dana su i Pakistan i Indija prodrle na teritoriju protivnika, ali i imale ogromne gubitke, pogotovo u oklopnoj tehnici. To, kao i zajednički diplomatski pritisak SAD i SSSR, je obje strane prisilio da pristanu na prijedlog o obustavi neprijateljstava, odnosno potpišu Taškentsku deklaraciju kojom su pristali na *[[status quo ante bellum]]*. Iako su se i Indija i Pakistan proglasili pobjednicima, negativna iskustva su Indiju potakla na intenzivno naoružavanje i vojne reforme koje će šest godina donijeti ploda u pobjednonosnom trećem indijsko-pakistanskom ratu.

## Izvori
Indijsko-pakistanski ratovi

**Indijsko-pakistanski ratovi** () je izraz kojim se opisuju oružani sukobi između Indije na jednoj, i Pakistana na drugoj strani, a koji su se zbili u drugoj polovici 20. vijeka na području Južne Azije. Pod time se u užem smislu podrazumijevaju četiri veća rata od 1947. do 1949. godine, iako su u istom periodu, a neko vrijeme i kasnije, bilježene manje čarke i oružani incidenti. Glavni uzrok ratova je bio spor oko Kašmira, područja na kome su za vrijeme podjele Indije većinu imali muslimani, ali čiji ga je hinduski vladar predao novostvorenoj državi Indiji umjesto Pakistanu; izuzetak je bio Treći indijsko-pakistanski rat, koji se vodio zbog indijske podrške pokretu za nezavisnost današnjeg Bangladeša od pakistanske vlasti.

Indijsko-pakistanski ratovi, poredani kronološki su bili:
* Prvi indijsko-pakistanski rat (1947–1948), koji je završio podjelom Kašmira na indijski (oko 2/3) i pakistanski dio (1/3);
* Drugi indijsko-pakistanski rat (1965), koji je završio bez formalnog pobjednika i bez promjena granica;
* Treći indijsko-pakistanski rat (1971), koji je završio indijskom pobjedom i stvaranjem Bangladeša;
* Kargilski rat (1999), koji je završio indijskom pobjedom.

## Vanjske veze

* Nuclear Proliferation in India and Pakistain from the Dean Peter Krogh Foreign Affairs Digital Archives
Jeffrey R. MacDonald

**Jeffrey Robert MacDonald** (12. oktobar 1943 - ) je bivši američki ljekar i oficir Zelenih beretki, poznat po tome što su mu godine 1970. u bazi Fort Bragg ubijeni trudna supruga Colette Stevenson i kćeri Kimberly (r. 1964) i Kristen (r. 1967). MacDonald, koji je tokom incidenta ozlijeđen, tvrdio je da je to posljedica napada hipika; istraga vojne kriminalističke policije je, međutim, ukazala na njega kao počinitelja. Nakon dugotrajnog postupka, kompliciranog MacDonaldovim izlaskom iz vojske i sporom oko nadležnosti, MacDonald je 1979. na civilnom federalnom sudu proglašen krivim za ubistvo i osuđen na doživotni zatvor. Nastojeći javnost uvjeriti u svoju nedužnost, MacDonald je angažirao publicista Joea McGinnisa da o njegovom slučaju napiše knjigu; McGinnis je, međutim, u svojoj knjizi *[[Fatal Vision]]* iz 1983. godine MacDonalda opisao kao "narcisističkog psihopata" i stvarnog krivca, a što je izazvalo građansku parnicu i kontroverze u američkim novinarskim krugovima. 

Prema McGinnisovoj knjizi je 1984. snimljena istoimena televizijska miniserija gdje je MacDonaldov lik tumačio Gary Cole.

## Vanjske veze
* The Jeffrey MacDonald Case This website is maintained by friends and family of Jeffrey MacDonald
* The Jeffrey MacDonald Case This extensive website contains 3D views, Exhibits and Findings, and much more.
* The Jeffrey MacDonald Information Site  This website presents trial transcripts, grand jury testimonies, depositions, declarations, CID reports, FBI reports, psychological and psychiatric evaluations and other documents pertaining to the case.
* Crime Library feature 
* The Washington Post, 12/09/2012 Weingarten, G
Weather Underground

**Weather Underground Organization** (, skrć. WUO), poznata i kao Weather Underground bila je radikalno lijeva teroristička organizacija koja je djelovala u SAD krajem 1960-ih i 1970-ih. Osnovali su je studenti Michiganskog univerziteta u Ann Arbor godine 1969. kao jednu od frakcija Studenata za demokratsko društvo (SDS), a sa ciljem da od nje stvore tajnu političku stranku odnosno organizaciju čije bi aktivnosti svrgnule tadašnju američku vladu. Grupa je u ideološkom smislu bila dio Nove ljevice, a njenoj popularnosti, ali i radikalizaciji, je značajno pridonio i vijetnamski rat, koji je u to vrijeme postao izuzetno nepopularan upravo među američkom omladinom i studentima. Pripadnici organizacije, koji su se počeli zvati **Weathermenima** su već u jesen 1969. otpočeli s nasilnim akcijama usmjerenima protiv policije i organa vlasti, a 1970. su izdali službenu deklaraciju rata protiv američke vlade. Aktivnosti Weathermena su uglavnom uključivali bombaške napade na vladine zgrade i banke. Prestanak Vijetnamskog rata 1973. godine je u značajnoj mjeri otklonio jedan od glavnih razloga zbog koji su Weathermeni uživali određene simpatije, a dio vodstva se do kraja 1970-ih javno odrekao nasilja i napustio organizaciju, prihvativši ponude o amnestiji. Neki od članova WUO su od 1978. do 1985. bili aktivni u Komunističkoj organizaciji 19. maja.
Lovrenc na Pohorju (općina)

**Općina Lovrenc na Pohorju** (slovenski: *Občina Lovrenc na Pohorju*) je jedna od **212** slovenskih općina od 3.096 stanovnika., administrativni centar općine je gradić Lovrenc na Pohorju.
## Geografija
Općina Lovrenc na Pohorju prostire se po sjevernim padinama Pohorja
, u brdima sjeverno od Ptuja, na površini od 84.4 km², na kojoj leži 7 naselja.
## Naselja Općine Lovrenc na Pohorju
Činžat, Kumen, **[[Lovrenc na Pohorju]]**, Puščava, Rdeči Breg, Recenjak, Ruta
## Reference

## Vanjske veze

* Službene stranice Općine Lovrenc na Pohorju
Lovrenc na Pohorju

**Lovrenc na Pohorju** (njemački: *Sankt Lorenzen am Bachern*) je gradić u Sloveniji od 1.971 stanovnika, on je i administrativni centar Občine Lovrenc na Pohorju.
## Geografija
Lovrenc na Pohorju leži na sjevernim padinama Pohorja ispod Rogle, udaljen 27 km zapadno od Maribora, u kotlini potoka Radoljna.
## Historija i znamenitosti
Čitav taj kraj u to vrijeme znan kao Radimlje bio je oko 1091. feud benektinskog samostana sv. Pavla iz Lavanttala u Koruškoj. Današnje naselje se počelo oblikovati u 12. vijeku ispod tada izgrađene podružnice samostana - sv. Lovro u pustinji (Sv. Lovrenc v puščavi). Benediktinci su 1214. osnovali župu, pa je naselje do 1222. izraslo u trgovište sa sajmenim danom svakog ponedjeljka. Tako da se *Lovrenc na Pohorju* već 1381. navodi kao grad.

Lovrenc se zahvaljujući bogatsvu okolnih šuma i brojnim potocima, vrlo rano razvio kao zanatsko - manufakturno naselje mlinova, pilana, kovačnica, staklarna, krznarija i talionica željezne rude. Talionicu su zatvorili sredinom 19. vijeka, ali je iz malih zanatskih kovačnica izrasla *[[Tvornica]] [[Kosa (oruđe)|kosa]] i [[srp]]ova* (koja uspješno radi još i danas) a nakon Drugog svjetskog rata i pogon Marlesa - tvornica montažnih kuća.
## Znamenitosti
*Lovrenc na Pohorju* ima tri crkve; župnu crkvu sv. Lovrenca iz 1766., koja je izvorno podignuta kao romanička građevina sredinom 12. vijeka, zatim crkvu sv. Križa, na centralnom trgu iz 17. vijeka i crkvu sv. Radegunde na južnom kraju naselja.
## Reference

## Vanjske veze

* Službene stranice Općine Lovrenc na Pohorju
Kungota (općina)

**Općina Kungota** (slovenski: *Občina Kungota*) je jedna od **212** slovenskih općina od 4.787 stanovnika., administrativni centar općine je selo Zgornja Kungota.
## Geografija
Općina Kungota prostire se sjeverno od Maribora, u brdovitim Slovenskim goricama pored austrijske granice na površini od 49 km², na kojoj leži 19 naselja. 
## Naselja Općine Kungota
Ciringa, Gradiška, Grušena, Jedlovnik, Jurski Vrh, Kozjak nad Pesnico, Pesnica, Plač, Plintovec, Podigrac, Rošpoh, Slatina, Slatinski Dol, Spodnje Vrtiče, Svečina, Špičnik, Vršnik, **[[Zgornja Kungota]]**, Zgornje Vrtiče
## Reference

## Vanjske veze

* Službene stranice Općine Kungota
Zgornja Kungota

**Zgornja Kungota** (njemački: *Sankt Kunigund*) je selo u Sloveniji od 517 stanovnika, ono je i administrativni centar Občine Kungota.
## Geografija
Zgornja Kungota leži udaljena oko 12 km sjeverno od Maribora u Slovenskim goricama. 
## Historija
Selo Zgornja Kungota je prvi put dokumentirano u 13. vijeku u vezi sa župnom crkvom sv. Kunigunde koja je u 18. vijeku barokizirana.
## Reference

## Vanjske veze

* Službene stranice Općine Zgornja Kungota
Juršinci

**Juršinci** (njemački: *Georgendorf*) je selo u Sloveniji od 365 stanovnika, ono je i administrativni centar Občine Juršinci.
## Geografija
Selo Juršinci leži udaljeno oko 12 km sjeverno od Ptuja, u brdima Slovenskih gorica.
## Historija i znamenitosti
Juršinci se prvi put spominju 1320. pod njemačkim imenom *Georgendorf*. U njemu je 1905. je osnovana prva vinogradarska zadruga u donjoj Štajerskoj, koja je puno učinila za razvoj vinogradarstva u Slovenskim goricama. Iduće 1906. izgrađena je crkva sv. Lovrenca koja je postala sjedište istoimene župe. Od 1994. Juršinci su sjedište novoosnovane istoimene općine.
## Reference

## Vanjske veze

* Službene stranice Općine Juršinci
Juršinci (općina)

**Općina Juršinci** (slovenski: *Občina Juršinci*) je jedna od **212** slovenskih općina od 2.388 stanovnika., administrativni centar općine je selo Juršinci.
## Geografija
Općina Juršinci prostire se na sjeverno od Ptuja, u brdima Slovenskih gorica i po kotlini rijeke Pesnice, na površini od 36.3 km², na kojoj leži 13 naselja.
## Naselja Općine Juršinci
Bodkovci, Dragovič, Gabrnik, Gradiščak, Grlinci, Hlaponci, **[[Juršinci]]**, Kukava, Mostje, Rotman, Sakušak, Senčak pri Juršincih, Zagorci
## Reference

## Vanjske veze

* Službene stranice Općine Juršinci
Taenia solium

**Svinjska pantljičara** () je vrsta pantljičara koja parazitira u crevu čoveka, dok je svinja prelazni domaćin.

## Reference

## Vanjske veze

* Taenia solium Genome Project - UNAM 
* Taeniasis image library at DPD 
* Cysticercosis image library at DPD 
* Taeniasis at Stanford
Markovci (općina)

**Općina Markovci** (slovenski: *Občina Markovci*) je jedna od **212** slovenskih općina od 4.015 stanovnika., administrativni centar općine je selo Markovci.
## Geografija
Općina Markovci prostire se istočno od Ptuja, u Ptujskom polju na površini od 29.8 km², na kojoj leži 9 naselja. 
## Naselja Općine Markovci
Borovci, Bukovci,** [[Markovci]]**, Nova vas pri Markovcih, Prvenci, Sobetinci, Stojnci, Strelci, Zabovci
## Reference

## Vanjske veze

* Službene stranice Općine Markovci